1.  การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์หรือบริการ

  บริษัทเป็นผู้ผลิตและจำหน่ายผลิตภัณฑ์ต่าง ๆ ซึ่งแบ่งได้เป็น 5 กลุ่มใหญ่ ๆ

ดังนี้ คือ

1.  ลูกอมภายใต้เครื่องหมายการค้า “เจสัน จูจุ๊บ”

2.  เครื่องสำอางได้แก่ น้ำหอม สบู่หอม แป้งหอม และเครื่องบำรุงสุขอนามัย

  ภายใต้เครื่องหมายการค้า “ตาบู” “เคลีย” และ “ตราห้านกยูง”

3.  ยาและเวชภัณฑ์ได้แก่ กลุ่มผลิตภัณฑ์น้ำมันยูคาลิปตัสภายใต้เครื่องหมายการค้า “ตราจิงโจ้”
    และจำหน่ายผลิตภัณฑ์ที่บริษัทย่อยเป็นผู้ผลิต ได้แก่ พลาส เตอร์ยาภายใต้เครื่องหมายการค้า
    “Tensoplast” พลาสเตอร์ปิดแผลภายใต้เครื่องหมายการค้า “Tensoplastic”
    “Tensotape” และ “Tigerplast”

4.  เครื่องมือแพทย์ ภายใต้เครื่องหมายการค้า “Omron” โดยบริษัทฯ
    ได้รับการแต่งตั้งให้เป็นตัวแทนจำหน่ายจาก Omron Healthcare Singapore
    ประเทศสิงคโปร์

5.  น้ำมันไฟแช็ค ภายใต้เครื่องหมายการค้า “รอนสัน”

  9/........

-9-

  3.2 สิทธิหรือข้อจำกัดในการประกอบธุรกิจ

1.  บัตรส่งเสริมการลงทุน

  บริษัทไม่ได้รับการส่งเสริมการลงทุนจาก สำนักงานคณะกรรมการส่งเสริมการ

ลงทุน แต่บริษัทย่อยของบริษัท คือ บริษัท ฟาร์มาแคร์ จำกัด ได้รับการส่งเสริมการลงทุนตาม
พ.ร.บ. ส่งเสริมการลงทุน พ.ศ. 2520 จากสำนักงานคณะกรรมการส่งเสริมการลงทุน
ในกิจการผลิตเวชภัณฑ์ หรืออุปกรณ์ทางการแพทย์ หรือวิทยาศาสตร์
โดยได้รับสิทธิประโยชน์ในด้านยกเว้นภาษีเงินได้นิติบุคคลเป็นระยะเวลา 7 ปี
และสิทธิในการได้รับยกเว้นภาษีเงินได้นิติบุคคลได้สิ้นสุดแล้วในปี 2538

ต่อมาเพื่อรองรับการขายที่ขยายตัวเพิ่มขึ้นของบริษัทฯ ในปี 2550 บริษัท ฟาร์มาแคร์ จำกัด
ได้ยื่นคำขอรับการส่งเสริมการลงทุน จากคณะกรรมการส่งเสริมการลงทุน โดยเมื่อวันที่ 28
พฤศจิกายน 2550 คณะกรรมการส่งเสริมการลงทุนได้อนุมัติให้บริษัทฯ
ได้รับการส่งเสริมการลงทุนในกิจการผลิตแผ่นพลาสเตอร์ ปิดแผล (First Aid Dressings)
ประเภท 3.9 กิจการผลิตเวชภัณฑ์หรืออุปกรณ์ทางการแพทย์
โดยได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น

(2) ข้อจำกัดอื่นในการประกอบธุรกิจ กฎ ข้อบังคับที่สำคัญที่เป็นข้อจำกัดต่อการประกอบธุรกิจ เช่น
ข้อจำกัดเกี่ยวกับโควต้า นั้น ผลิตภัณฑ์ของบริษัทและบริษัทย่อย ไม่มีข้อจำกัดด้านโควต้า

 3.3 การตลาดและภาวะการแข่งขัน

  ภาวะอุตสาหกรรมและการแข่งขัน

(1) นโยบายและลักษณะการตลาดของผลิตภัณฑ์หรือบริการและสภาพการ

แข่งขันภายในอุตสาหกรรม จะกล่าวเฉพาะผลิตภัณฑ์ของบริษัทในแต่ละกลุ่มเท่านั้น ได้แก่

ลูกอม ตลาดลูกอมแบ่งเป็น ลูกอมเม็ดแข็ง และลูกอมเม็ดนุ่ม
การแข่งขันในตลาดลูกอมมีการแข่งขันอย่างต่อเนื่อง
โดยเฉพาะลูกอมเม็ดแข็งมีสินค้าใหม่ออกสู่ตลาดตามกระแสนิยมของผู้บริโภค
และมีกิจกรรมทางการตลาดที่แปลกใหม่อยู่เสมอ ดังนั้น
อัตราการขยายตัวของตลาดลูกอมมีแนวโน้มจะขยายตัวอย่างต่อเนื่อง

สินค้าของบริษัท คือ ลูกอมเจสัน จูจุ๊บนั้นมีข้อได้เปรียบคือเป็นลูกอมเม็ดนุ่ม มี 4
รสชาติให้เลือกได้แก่ รสเมนทอล+ยูคาลิปตอล รสสมุนไพร รสน้ำผึ้งผสมเลมอน และรสส้ม
สรรพคุณของผลิตภัณฑ์นอกจากช่วยบรรเทาอาการระคายคอ ให้ความชุ่มคอ สดชื่น
แก้การกระหายน้ำแล้วยังมีกลิ่นหอมของสมุนไพรสามารถอมได้บ่อยครั้งตามต้องการ

  10/........

-10-

สินค้าของบริษัท เป็นสินค้าที่ผลิตภายในประเทศ สามารถจำหน่ายได้ทุกช่องทาง บริษัทฯ
จึงเน้นการทำการตลาดที่เข้าถึงผู้บริโภค เช่น การส่งเสริมการขาย ณ จุดขาย
การแจกตัวอย่างสินค้าให้ผู้บริโภคได้ทดลอง เป็นต้น

โอกาส

-   ประเทศไทยเป็นประเทศในแถบร้อน ทำให้ลูกอมที่มีส่วนผสมของเมนทอล

และยูคาลิปตัสที่ให้ความเย็นและชุ่มคอ เป็นสิ่งที่ผู้บริโภคต้องการอยู่เสมอ

  - เจสัน จูจุ๊บ เป็นลูกอมซึ่งมีส่วนผสมของสมุนไพรธรรมชาติ ซึ่งเป็นที่นิยมของ

ผู้บริโภคในปัจจุบัน และมีแนวโน้มที่ดีในอนาคต ถ้ามีการทำตลาดให้ผู้บริโภคได้รู้จักสินค้ามากขึ้น

  อุปสรรค

  - สภาพเศรษฐกิจที่ตกต่ำและโอกาสฟื้นตัวยังต้องใช้เวลาหลายปี

  - คู่แข่งในตลาดลูกอมมีจำนวนมากทั้งจากผู้ผลิตในประเทศและต่างประเทศ

  - การแข่งขันในตลาดรุนแรงแต่ผลกำไรจากสินค้าต่ำ

  - ลูกอม sugar free แพร่หลายและได้รับความสนใจจากผู้บริโภคในปัจจุบัน

แนวโน้ม

  - แนวโน้มของอุตสาหกรรมลูกอมเม็ดนุ่มมีอัตราการเติบโตน้อยแต่ไม่ค่อย

มีคู่แข่งขัน

ความยากง่ายของการเข้าตลาดและสินค้าทดแทน

  - สินค้าในกลุ่มขนมคบเคี้ยว ช็อคโกแลต หมากฝรั่ง เป็นสินค้าที่ได้รับความ

นิยมและทดแทนสินค้าลูกอมในกลุ่มผู้บริโภค

- การเข้าตลาดของผู้ผลิตภายในประเทศเป็นไปได้ยาก เนื่องจาก จำเป็นต้องใช้

เงินลงทุนสูงประกอบกับความรู้และความชำนาญในการผลิต

เครื่องสำอาง และเครื่องบำรุงสุขอนามัย จะกล่าวถึงแป้งหอมและสบู่หอม ซึ่งเป็นผลิตภัณฑ์หลัก

แป้งฝุ่นโรยตัว ตลาดแป้งฝุ่นโรยตัวในปัจจุบัน มีมูลค่าตลาดประมาณ สี่พันล้านบาท ซึ่งสินค้าของบริษัท
จัดอยู่ในกลุ่มตลาดแป้งหอม การจัดจำหน่ายตลาดแป้งหอมแบ่งออกเป็นระบบ ขายปลีก
และระบบขายตรง โดยอัตราการเจริญเติบโตเฉลี่ยต่อปีของตลาดแป้ง ประมาณ 5% ซึ่งในปัจจุบัน
บริษัทฯ
มีการผลิตและจำหน่ายสินค้าแป้งใช้ได้ทั้งผู้หญิงและผู้ชายโดยมีการกระจายสินค้าทั้งภายในประเทศและต่างประเทศภายใต้ยี่ห้อตาบู

  การตัดสินใจซื้อแป้งหอมของผู้บริโภคนั้นขึ้นอยู่กับกลิ่นและความติดทนนาน

ของแป้งเป็นสำคัญ
แป้งหอมตาบูมีเอกลักษณ์ของกลิ่นหอมที่โดดเด่นเฉพาะตัวและมีจุดเด่นตรงความติดทนนานของกลิ่นหอมจึงทำให้ได้รับความนิยมจากผู้บริโภคตลอดมา
ทั้งในประเทศและในต่างประเทศโดยเฉพาะประเทศแถบอินโดจีน เช่น พม่า , ลาว เขมร ,
เวียดนาม เป็นต้น อัตราการขยายตัวของสินค้าแป้งหอมในกลุ่มประเทศนี้ มีแนวโน้มที่สูงขึ้น

11/.........

-11-

โอกาส

  - ผู้บริโภคทั้งชายและหญิงให้ความเอาใจใส่ความงาม การเสริมสร้างบุคลิกภาพ

ของตัวเองมากขึ้น

  - ประเทศไทยมีประชากรระดับกลาง - ล่าง ในสัดส่วนที่สูง ซึ่งเป็น

กลุ่มเป้าหมายหลัก เช่น เป็นกลุ่มที่ใช้แป้งหอมทดแทนน้ำหอม

  - ความต้องการของผู้บริโภคในสินค้ากลุ่มเครื่องสำอาง มีความหลากหลายมาก

ขึ้น ทำให้สามารถขยายสายผลิตภัณฑ์อื่นๆ เช่น Body Lotion, Spray Cologne
เข้าสู่ตลาดได้เพิ่มขึ้นด้วย

อุปสรรค

  - กำลังซื้อของกลุ่มเป้าหมายหลักยังคงถูกกระทบอย่างแรงจากสภาพเศรษฐกิจ

ที่ยังไม่ฟื้นตัวเต็มที่

- คู่แข่งในตลาดขายตรงเข้ามาแทรกแซงในตลาดระบบค้าปลีกอย่างมากและ

ราคาสูงเมื่อเทียบกับแป้งหอมยี่ห้ออื่น

  แนวโน้ม

ขยายการทำตลาดเข้าสู่ประเทศอินโดจีน

ความยาก ง่าย ของการเข้าตลาดและสินค้าทดแทน

การทำตลาดของคู่แข่งในระบบขายตรงที่ทุ่มทุนการทำกิจกรรมทุกรูปแบบ
ทำให้การเข้าตลาดใหม่ของผู้ผลิตในประเทศทำได้ยากมาก

สบู่

ตลาดสบู่ในปัจจุบัน แบ่งเป็นสบู่ก้อน และสบู่เหลว

ในส่วนของตลาดสบู่ก้อน แบ่งออกเป็น 4 กลุ่ม คือ

1.  สบู่บำรุงผิว ซึ่งมีขนาดตลาดใหญ่สุด

2.  สบู่สุขภาพผิว = สบู่หอม

3.  สบู่เด็ก

4.  สบู่ยา

การแข่งขันในตลาดสบู่นั้นมีการใช้กลยุทธ์ทางด้านโฆษณาและส่งเสริมการขายอย่างต่อเนื่อง
อย่างไรก็ตาม แนวโน้มการขยายตัวของตลาดสบู่ก้อนกลับมีอัตราเติบโตต่อปีค่อนข้างถดถอยปีละ
1-2% ในขณะที่แนวโน้มการขยายตัวของสบู่เหลวเติบโตสูงขึ้นโดยเฉลี่ยปีละประมาณ 5%

สบู่หอมตาบูของบริษัทฯ
อยู่ในตลาดสบู่ก้อนเป็นผลิตภัณฑ์คุณภาพระดับสูงที่มีเอกลักษณ์ของกลิ่นซึ่งหอมและติดทนนาน

  12/........

-12-

พลาสเตอร์และสินค้าเวชภัณฑ์

พลาสเตอร์ ปัจจุบันบริษัท ฟาร์มาแคร์ จำกัด ซึ่งเป็นบริษัทย่อย ได้รับลิขสิทธิ์จากบริษัท สมิธ แอนด์
เนฟฟิว จำกัด ประเทศอังกฤษ ให้เป็นผู้ผลิต และจำหน่ายผลิตภัณฑ์พลาสเตอร์
ภายใต้เครื่องหมายการค้า “Tensoplast,Tensoplastic,Tensotape”
นอกจากนี้ยังเป็นผู้ผลิตพลาส เตอร์ภายใต้เครื่องหมายการค้า “Tigerplast” ซึ่งบริษัท
ฟาร์มาแคร์ จำกัด เป็นเจ้าของเครื่องหมายการค้า ผลิตภัณฑ์พลาสเตอร์ภายใต้เครื่องหมายการค้า
“Tensoplast” และ “Tigerplast” ส่วนใหญ่จำหน่ายให้กับบริษัท แจ๊กเจียอุตสาหกรรม (ไทย)
จำกัด (มหาชน) เป็นหลัก

สภาพการแข่งขันตลาดพลาสเตอร์ปิดแผล Tensoplast เป็นผู้นำตลาด
ถึงแม้สินค้าของคู่แข่งขันที่ผลิตทั้งภายในประเทศและต่างประเทศเข้ามาในตลาดอย่างมากมาย
แต่ผู้บริโภคส่วนใหญ่ก็ยังให้ความไว้วางใจTensoplast เสมอมา
และด้วยกลยุทธ์ทางการตลาดที่มุ่งเน้นการส่งเสริมการขายกับทางร้านค้า การสื่อสารกับทางผู้บริโภค
ณ จุดขายและผนวกกับจุดเด่นของผลิตภัณฑ์ที่ทำให้Tensoplast ครองความเป็นผู้นำตลาดมานานกว่า
40 ปี

Tensoplast Tensoplastic และTensotape
เป็นผลิตภัณฑ์คุณภาพที่ผลิตด้วยเทคโนโลยีอันทันสมัยภายใต้การควบคุมของผู้เชี่ยวชาญ
จึงทำให้ผลิตภัณฑ์คุณภาพจากตระกูลTensoplastได้รับความไว้วางใจจากผู้บริโภคเสมอมา

  โอกาส

  - พฤติกรรมผู้บริโภคเปลี่ยนไป มีความเอาใจใส่ต่อสุขภาพมากขึ้น

  - ความต้องการของผู้บริโภคมีความหลากหลายมากขึ้นทำให้ยังมีช่องว่างในการ

เพิ่ม สายผลิตภัณฑ์ใหม่

  - อัตราการบริโภค/ปี/คนในประเทศไทยยังอยู่ในเกณฑ์ต่ำ

  - ประเทศในแถบอินโดจีนซึ่ง เป็นกลุ่มประเทศเกษตรกรรม ที่เป็นเป้าหมาย

หลักมีแนวโน้มที่สามารถขยายตลาดส่งออกของตลาดพาสเตอร์ชนิดผ้า

  อุปสรรค

  - สภาพเศรษฐกิจตกต่ำทั้งภายในและภายนอกประเทศ

  - อัตราการบริโภคของผู้ซื้อต่ำลงตามสภาวะเศรษฐกิจ

  - สินค้าเลียนแบบ ราคาต่ำเข้ามาร่วมในตลาด

  - บริษัทในประเทศบางแห่งขายให้กับบริษัทต่างชาติทำให้มีกำลังทรัพยากร

เพิ่มขึ้น

  แนวโน้ม

  - เศรษกิจและกำลังซื้ออาจส่งผลให้เกิดการชะลอตัวในการบริโภคทั่วโลก

การหาตลาดเข้าสู่แถบประเทศอินโดจีนอาจเป็นแนวโน้มที่สามารถสร้างยอดขายและผลกำไรให้กับบริษัทได้

ความยาก ง่ายของการเข้าตลาดและสินค้าทดแทน

  - เริ่มมีคู่แข่งใหม่ๆ เข้ามาและทำราคาสินค้าให้ปั่นป่วน

  - การเข้าแทรกแซงตลาดต้องมีเงินลงทุนที่สูง

  - สินค้าทดแทนมักจะใช้กลยุทธ์ราคาเป็นตัวนำ และเจาะกลุ่มตลาดที่มีกำลงซื้อ

ต่ำ

  13/........

-13-

  - การรักษาคุณภาพสินค้าให้ดีและได้มาตราฐาน จะยังคงเป็นหัวใจในการตรึง

ผู้บริโภคให้ภักดีต่อตราสินค้านั้นได้

  - การดูแลเอาใจใส่ตัวแทนผู้จัดจำหน่ายและการกระจายช่องทางจัดจำหน่าย จะ

เป็นการช่วยผลักสินค้าถึงผู้บริโภคได้อย่างแพร่หลาย

  น้ำมันยูคาลิปตัส

ภายใต้เครื่องหมายการค้า “ตราจิงโจ้” จากการทำกิจกรรมทางการตลาด เช่น
การโฆษณาในนิตยสาร วิทยุ รวมถึงการออกงานแสดงสินค้า ทำให้น้ำมันยูคาลิปตัส
มีอัตราการเติบโตเพิ่มขึ้นอย่างต่อเนื่อง

จุดเด่น

มีกลิ่นยูคาลิปตัสแท้จากธรรมชาติซึ่งมีประโยชน์ต่อระบบทางเดินหายใจ
ลดอาการปวดศีรษะจากความเหนื่อยล้า อาการหลอดลมอับเสบ หวัด ไอ ไซนัส
และอาการติดเชื้อในคอให้ทุเลาลงได้ และยังส่งผลต่อจิตใจและอารมณ์ ช่วยทำให้อารมณ์เย็นขึ้น
สามารถใช้ได้ดีกับผู้ป่วยที่เป็นไข้หวัดธรรมดาและไข้หวัดใหญ่

โอกาส

  - ผู้บริโภคมีความใส่ใจในสุขภาพมากขึ้น และเน้นใช้สินค้าที่สกัดจากธรรมชาติ

  - สภาพภูมิอากาศในปัจจุบันค่อนข้างแปรปรวน ทำให้ผู้บริโภคเจ็บป่วยได้ง่าย

  อุปสรรค

  - เศรษฐกิจตกต่ำ ราคาสินค้าค่อนข้างสูงเมื่อเทียบกับสินค้าในกลุ่มเดียวกัน

  - อัตราการบริโภคของผู้ซื้อต่ำลงตามสภาวะเศรษฐกิจ

  เครื่องมือแพทย์

บริษัทได้รับการแต่งตั้งให้เป็นตัวแทนจำหน่ายสินค้า OMRON จาก OMRON HEALTHCARE
SINGAPORE PTE LTD ตั้งแต่ปี 1999 มีผลิตภัณฑ์ที่เป็นผู้นำตลาดทั้งในประเทศและต่างประเทศ คือ
เครื่องวัดความดันโลหิตอัตโนมัติและมีสินค้าอื่น ๆ ได้แก่ เทอร์โมมิเตอร์วัดไข้ระบบดิจิตอล
เครื่องพ่นยา เครื่องวัดปริมาณไขมันในร่างกาย เครื่องนับก้าว เครื่องนวดไฟฟ้า
เครื่องมือแพทย์เหล่านี้มีการเติบโตอย่างต่อเนื่อง และเป็นสินค้าที่มีอนาคตดี

  จุดเด่น

สินค้ามีคุณภาพดี เป็นที่ยอมรับของร้านค้าและผู้ใช้ทั้งที่เป็นบุคคลทั่วไปและบุคลากรทางการแพทย์
มีหลายรุ่นหลายราคาเพื่อรองรับทุกความต้องการของผู้ใช้ และมีการพัฒนาอย่างต่อเนื่อง
เห็นได้จากการมีสินค้ารุ่นใหม่ออกสู่ตลาดเกือบทุกปี ลูกค้ากลุ่มเป้าหมาย

ลูกค้าหลักคือร้านขายยาทั่วประเทศ นอกจากนี้ในปี 2552
บริษัทยังได้รับความไว้วางใจจากบริษัทผลิตยาชั้นนำทั้งในและต่างประเทศ
ในการนำเครื่องวัดความดันโลหิต
และเครื่องวัดปริมาณไขมันในร่างกายของบริษัทไปใช้ในกิจกรรมทางการตลาดและงานวิจัย
รวมทั้งยังมีโอกาสได้ร่วมโปรแกรมการแลกคะแนนสะสมจากบัตรเครดิตของธนาคารทั้งของไทยและต่างประเทศด้วย

  14/........

-14-

  นโยบายด้านราคา

บริษัทมีนโยบายในการขายสินค้าในราคาที่ยุติธรรมและสามารถแข่งขันกับสินค้าที่มีคุณภาพเท่าเทียมกันในตลาดได้
มีการจัดโปรโมชั่นให้ร้านค้าและผู้ใช้อย่างต่อเนื่อง
และไม่มีนโยบายลดราคาสินค้าให้ถูกเพื่อแข่งกับสินค้าที่มีคุณภาพต่ำกว่า

  อุปสรรค

คู่แข่งมักใชักลยุทธ์ด้านราคา โดยสินค้าเน้นราคาถูก แต่ให้กำไรร้านค้ามาก
และจัดกิจกรรมกับร้านค้าและผู้ซื้อตลอดปี สินค้าหลายยี่ห้อเป็นสินค้าที่ด้อยคุณภาพ
ผู้ซื้อส่วนมากไม่มีความรู้เกี่ยวกับสินค้าจึงเชื่อคำแนะนำของร้านค้า

น้ำมันไฟแช็ครอนสัน

บริษัท เป็นเจ้าของเครื่องหมายการค้า “รอนสัน”
ซึ่งเป็นน้ำมันไฟแช็คที่เป็นที่รู้จักอย่างดีในประเทศไทยมาเป็นเวลานาน
และเป็นน้ำมันไฟแช็คที่มียอดขายเป็นอันดับหนึ่งในประเทศ ซึ่งมีคุณสมบัติหลากหลาย
มิใช่เพียงใช้สำหรับไฟแช็คแบบมีใส้เพื่อจุดไฟเท่านั้น
แต่ยังมีคุณสมบัติที่ใช้ในการช่วยทำความสะอาดคราบสกปรกบนวัสดุต่าง ๆ ได้ดีโดยไม่ทิ้งคราบ

น้ำมันไฟแช็ครอนสัน เป็นสินค้าที่มีคุณภาพดีเป็นที่ยอมรับในตลาด
ซึ่งจะสามารถสร้างยอดขายของบริษัทให้มีการเจริญเติบโตอย่างต่อเนื่อง

โอกาส

  - เป็นน้ำมันไฟแช็คชนิดเติมชนิดเดียวในตลาดที่หาซื้อได้ง่าย ซึ่งยังสามารถเพิ่ม

  จุดจำหน่ายได้อีกมาก

  - ยังมีกลุ่มผู้บริโภคที่ใช้น้ำมันไฟแช็คชนิดมีไส้อยู่

  - คุณสมบัติที่หลากหลายที่นำไปใช้ประโยชน์ได้อีกมากของน้ำมันไฟแช็ค

อุปสรรค

  - อัตราการบริโภคของผู้ซื้อต่ำลงตามสภาวะเศรษฐกิจ

  - ผู้บริโภคมีสินค้าอื่นทดแทนหลายหลายรูปแบบ

  ปัจจัยความสำเร็จของผู้ประกอบธุรกิจในอุตสาหกรรม (Key Success Factor) คือ

เลือกสรรหรือจัดจำหน่ายเฉพาะสินค้าที่มีคุณภาพมาตรฐานและตอบสนองความต้องการของผู้บริโภคได้ตรงจุดเท่านั้น

บริษัทย่อย

บริษัท ฟาร์มาแคร์ จำกัด

  ปัจจัยความสำเร็จของผู้ประกอบธุรกิจในอุตสาหกรรม(Key Success Factor) คือ

บริษัทมุ่งเน้นการผลิตสินค้าคุณภาพดี ด้วยเทคโนโลยีที่ทันสมัย

15/........

-15-

  โอกาสและอุปสรรค

โอกาส

1.  ผลิตภัณฑ์ของบริษัทเป็นสินค้าจำเป็นขั้นพื้นฐาน

2.  ปริมาณการใช้วัสดุตกแต่งบาดแผลขยายตัวอยู่ตลอดเวลา ทั้งในและ

ต่างประเทศ

3.  ประชาชนทั่วไปห่วงใยสุขภาพตัวเองมากขึ้น บริษัทมีโอกาสขยายกลุ่ม

ผลิตภัณฑ์เพื่อรองรับความต้องการของผู้บริโภค

  อุปสรรค

วัตถุดิบบางชนิดยังคงต้องนำเข้าจากต่างประเทศทำให้ต้นทุนผลิตสูง

ปัจจัยภายนอกที่อาจกระทบอุตสาหกรรมของบริษัทในปัจจุบันและอนาคตอันใกล้

1.  การพัฒนาอุตสาหกรรม

  อุตสาหกรรมวัสดุตกแต่งบาดแผล จะพัฒนาไปอย่างช้า ๆ โดยมีบริษัทผู้นำใน

แขนงนี้ซึ่งมีไม่มากเป็นผู้ค้นคิดนวัตกรรมใหม่เหล่านี้

2.  จำนวนและขนาดของคู่แข่งขัน

1.  ปัจจุบันในประเทศมีผู้ผลิตสินค้าชนิดนี้อยู่ทั้งหมด 4 ราย โดยมี บริษัท

ฟาร์มาแคร์ จำกัด เป็นผู้นำในตลาด

2.  ในอนาคตอันใกล้จะมีการเปิดเขตการค้าเสรี บริษัทจากต่างประเทศจะเข้า

มาเพิ่มความเข้มข้นของการแข่งขันให้มากขึ้น

 ลักษณะลูกค้า กลุ่มลูกค้าเป้าหมาย

  พสาสเตอร์

จุดเด่น

  - คุณภาพของพาสเตอร์มีตัวยา (Tensoplast) เป็นที่ยอมรับและเชื่อถือของ

ผู้บริโภคมานานกว่า 30 ปี

  - มีสายผลิตภัณฑ์ให้เลือกมากมายหลายชนิดหลายขนาดเพื่อตอบสนองความ

ต้องการของผู้บริโภคได้ทั้งครอบครัว

  - มีการทำกิจกรรมการตลาดและการขายอย่างต่อเนื่อง สินค้าสามารถอยู่ใน

ตำแหน่งของผู้นำตลอดมา

- ชื่อเสียงและการบริการของบริษัทฯ เป็นที่เชื่อถือและยอมรับของผู้บริโภคและ

ร้านค้าทั่วประเทศ

จุดด้อย

  - กำไรต่อหน่วยต่ำ ต้องอาศัยขายในปริมาณที่สูงมาก

  - พลาสเตอร์ชนิดผ้า จุดเด่นและจุดด้อยเป็นเรื่องเดียวกันคือ กาวเหนียว ติด

สนิททนนาน แต่เวลาลอกออกจะเหลือคราบสกปรก ซึ่งผู้บริโภคกลุ่มอาศัยในเมืองจะไม่ชอบ

16/........

-16-

ลูกค้ากลุ่มเป้าหมาย

-   อายุ 10 ปี ขึ้นไป

-   เพศ ชาย -หญิง

-   รายได้ปานกลาง

-   SES : D ขึ้นไป

-   อาชีพ เกษตรกรรม 80 % อาศัยในเมือง 20%

-   ประโยชน์ที่สรรหา มียา กาวเหนียว ติดนาน ไม่หลุด เมื่อโดนน้ำ

    พลาสเตอร์พลาสติก

-   อายุ 10 ปี ขึ้นไป

-   เพศ ชาย หญิง

-   รายได้ปานกลาง

-   SES : C + ขึ้นไป

-   อาชีพ: ทั่วไป อาศัยอยู่ในเมือง 80% ตามชนบท 20%

-   ประโยชน์ที่สรรหา แผ่นบาง ติดสนิท สะอาด ปลอดภัยกาวไม่ระคายเคืองต่อ

ผิวหนัง

นโยบายการตั้งราคา

High-Value Strategy

-   สินค้าคุณภาพสูง

-   ราคาปานกลางที่ผู้บริโภคทุกระดับสามารถซื้อได้

  เครื่องสำอาง

จุดเด่น

-   สินค้าบริษัทฯ เป็นที่รู้จักของผู้บริโภคมาเป็นเวลายาวนาน กลุ่มลูกค้ามีความ

จงรักภักดีต่อตราสินค้าที่สูง

-   เอกลักษณ์ของสินค้าโดดเด่นและแตกต่างจากคู่แข่ง

  - มีสายผลิตภัณฑ์หลากหลายเช่น แป้ง น้ำหอม โคโลญจน์ ที่ตอบสนอง

ความต้องการของผู้บริโภคได้ทั้งชายและหญิง

จุดด้อย

-   กลิ่มหอมของสินค้ามีเพียงกลิ่นเดียว

-   Packaging เป็นสังกะสี บุบเบี้ยวง่าย

  ลูกค้ากลุ่มเป้าหมาย

-   เพศ ชายและหญิง

-   อายุ 40 ปีขึ้นไป

-   รายได้ ปานกลาง

-   อาชีพ ข้าราชการ พนักงานบริษัท เจ้าของธุรกิจ

  17/........

-17-

-   ผู้ที่สรรหากลิ่นที่ติดทนนานและสร้างเสน่ห์ให้กับตนเอง

นโยบายการตั้งราคา

High-Value Strategy

-   คุณภาพสินค้าสูง

-   ราคาค่อนข้างสูงกว่าคู่แข่ง

  ลูกอมที่ทำให้ลมหายใจหอมสดชื่น

จุดเด่น

-   มีสี่รสชาติ ซึ่งสามารถตอบสนองความต้องการของผู้บริโภคได้หลากหลาย

-   ภาพพจน์และชื่อสินค้าเป็นที่เชื่อถือและยอมรับของผู้บริโภคกลุ่มเป้าหมาย

-   ราคาขายปลีกใกล้เคียงกับสินค้าที่ใช้ทดแทนกันได้

จุดด้อย

-   งบประมาณในการทำตลาดมีจำกัดและน้อยมากเมื่อเทียบกับคู่แข่ง

-   ลูกค้าเป็นคนกลุ่มเดิมๆ

-   กำไรที่ร้านค้าได้รับน้อยกว่าลูกอมเม็ดแข็ง หรือหมากฝรั่ง

  ลูกค้ากลุ่มเป้าหมาย

-   อายุ 15 ปี ขึ้นไป

-   เพศ ชายและหญิง

-   รายได้ ปานกลาง

-   อาชีพ นักศึกษา พนักงานบริษัท ข้าราชการ ที่อาศัยอยู่ในตัวเมืองและหัวเมืองใหญ่

-   ประโยชน์ที่สรรหา รสชาติที่อร่อย ชุ่มคอ บรรเทาอาการระคายคอ

นโยบายการตั้งราคา

High- Value Strategy

  คุณภาพสินค้าสูง

  - ราคาระดับปานกลาง เพื่อให้ผู้บริโภคกลุ่มเป้าหมายตัดสินใจซื้อสินค้าได้ง่ายขึ้น

- ลูกค้าของบริษัท

ไม่มีลูกค้ารายใดซื้อสินค้าจากบริษัทฯ เกินกว่าร้อยละ 30 ของยอดขาย

  - งานที่ยังไม่ส่งมอบ

  ไม่มี

  18/………

-18-

  - กลยุทธ์ทางการตลาด การจำหน่าย ช่องทางการจำหน่ายและลักษณะของลูกค้า

  ด้านการจำหน่ายผลิตภัณฑ์ส่วนใหญ่ของบริษัทจะจำหน่ายภายในประเทศโดยมี

หน่วยขายทั่วประเทศจำหน่ายแก่ร้านค้าส่ง ร้านค้าปลีก ร้านขายยา ห้างสรรพสินค้าต่าง ๆ
นอกจากนั้นยังมีหน่วยรถเคลื่อนที่ของตัวแทนจำหน่ายของบริษัทฯ ออกไปตามตลาดเล็กๆ
จำหน่ายปลีกเป็นเงินสด ทั้งกรุงเทพและต่างจังหวัด นอกจากนั้น
บริษัทยังมีการส่งเสริมการขายโดยโฆษณาต่าง ๆ เช่น ตามหน้าหนังสือพิมพ์ ป้ายโฆษณา
และโชว์สินค้าบนเคาน์เตอร์ ในร้านค้าปลีก และห้างสรรพสินค้า

- สาระสำคัญของสัญญาแต่งตั้งตัวแทนจำหน่าย

บริษัทฯ กำลังพิจารณา บมจ. พรีเมียร์ มาร์เก็ตติ้ง เพื่อจำหน่ายในช่องทางซุปเปอร์มาร์เก็ตของ

คนไทยและร้านย่อยต่างๆ สำหรับพื้นที่ในประเทศไทย

สัดส่วนการจำหน่ายภายในประเทศ และต่างประเทศ

  ปี 2553 ปี 2552 ปี 2551

สัดส่วนการจำหน่ายภายในประเทศ 99.85% 99.70% 99.85%

สัดส่วนการจำหน่ายต่างประเทศ 0.15% 0.30% 0.15%

รวม 100% 100% 100%

การจำหน่ายให้ต่างประเทศส่วนใหญ่จะจำหน่ายให้ประเทศมาเลเซีย และเวียดนาม

  (3) การจัดหาผลิตภัณฑ์

2.  3.1 . ลักษณะการจัดให้ได้มาผลิตภัณฑ์เพื่อจำหน่าย

  บริษัท เป็นผู้ผลิตและจำหน่าย และส่งออกเครื่องสำอาง ลูกอม ยาแผนปัจจุบัน

และเครื่องมือแพทย์ สินค้าที่บริษัทจำหน่ายส่วนใหญ่เป็นสินค้าที่บริษัทฯและบริษัทย่อยเป็นผู้ผลิต

โดยบริษัทมีโรงงานตั้งอยู่ที่ 144/1-2 ถนนศรีบำเพ็ญ แขวงช่องนนทรี เขตยานนาวา กรุงเทพฯ

บริษัท ฟาร์มาแคร์ จำกัด บริษัทย่อย เป็นบริษัทที่ผลิตและจำหน่ายพลาสเตอร์ปิดแผล โรงงานตั้งอยู่ที่
120 หมู่ 4 แขวงลำปลาทิว เขตลาดกระบัง กรุงเทพฯ โดยสินค้าของบริษัท ฟาร์มาแคร์ จำกัด
ส่วนใหญ่จะจำหน่ายให้กับ บริษัท แจ๊กเจียอุตสาหกรรม (ไทย) จำกัด (มหาชน)

บริษัทฯ ได้ซื้อเครื่องหมายการค้า “ตาบู” และ “รอนสัน” ในช่วงกลางปี 2551 ทำให้บริษัทฯ
มีสิทธิผลิตและจำหน่ายผลิตภัณฑ์ภายใต้เครื่องหมายการค้า “ตาบู” และ “รอนสัน” ในประเทศไทย

19/........

-19-

  3.2 การจัดหาวัตถุดิบหรือผลิตภัณฑ์เพื่อจำหน่าย

  - ประเภท แหล่งที่มาของวัตถุดิบและ สภาพปัญหา

สำหรับวัตถุดิบที่ใช้ในการผลิตจะขึ้นอยู่กับผลิตภัณฑ์แต่ละประเภทของ

บริษัท และบริษัทย่อยโดยจะมีแหล่งที่มาทั้งจากภายในประเทศ และต่างประเทศ

  ในการสั่งซื้อวัตถุดิบในประเทศ บริษัทจะสั่งซื้อจากผู้ผลิตและผู้นำเข้าสินค้า

โดยตรง ส่วนวัตถุดิบที่สั่งซื้อจากต่างประเทศได้แก่ น้ำหอม ซึ่งใช้ในผลิตแป้งหอมตาบู และ Gum
Arabic ซึ่งใช้ในการผลิตลูกอมจะสั่งซื้อจากต่างประเทศ Gum Arabic เป็นผลิตภัณฑ์ธรรมชาติ
ซึ่งถ้าดินฟ้าอากาศไม่ดี แห้งแล้ง ผลผลิตจะต่ำ ทำให้ราคาสูง ขาดตลาดง่าย
บริษัทแก้ปัญหาโดยสำรองวัตถุดิบที่อาจมีปัญหาไว้หลาย ๆ เดือน
ส่วนวัตถุดิบอื่นที่ไม่มีปัญหาการป้อนวัตถุดิบไม่ทัน
บริษัทจะคงสต๊อกไว้เพียงเท่าที่จำเป็นต้องใช้ในแต่ละเดือนเท่านั้นหรือจำนวนน้อยที่สุดที่ผู้จัดจำหน่ายจะยินยอมผลิตให้

สัดส่วนการซื้อวัตถุดิบภายในประเทศและต่างประเทศ

ในประเทศ 20,213,520.99 บาท คิดเป็น 83.03%

ต่างประเทศ 4,129,999.21 บาท คิดป็น 16.97%

ต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

ไม่มี

บริษัทพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 ของ

มูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน

ไม่มี

บริษัทย่อย บริษัท ฟาร์มาแคร์ จำกัด

สัดส่วนการซื้อวัตถุดิบภายในประเทศและต่างประเทศ

ในประเทศ 191,014,407.41 บาท คิดเป็น 76.19 %

ต่างประเทศ 59,694,448.07 บาท คิดเป็น 23.81 %

ต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

ไม่มี

บริษัทพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 ของ

มูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน

บริษัทไม่มีการพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 และเพื่อให้ได้วัตถุดิบ
บรรจุภัณฑ์ ที่มีคุณภาพตรงตามที่ต้องการและทันต่อการใช้งาน จึงมีการทำแผนการจัดซื้อ ติดต่อผู้ขาย
เปรียบเทียบราคา สั่งซื้อ ติดตามการส่งมอบ ตลอดจนการประเมินผลผู้ขาย
ดังนั้นการจัดหาวัตถุดิบเพื่อผลิตผลิตภัณฑ์ เพื่อจำหน่าย จึงไม่มีปัญหาการขาดแคลนวัตถุดิบ
หรือผลการเปลี่ยนแปลงเทคโนโลยีต่อการใช้วัตถุดิบ และวัตถุดิบ/บรรจุภัณฑ์ 1
รายการจะมีผู้ขายมากกว่า

1 ราย

20/........

-20-

บริษัท ฟาร์มาแคร์ จำกัด มีความมุ่งมั่นในการดำเนินงาน ภายใต้นโยบาย

คุณภาพ

“ผลิตสินค้าคุณภาพสูง ด้วยระบบคุณภาพมาตรฐานสากล”

สรุปสาระสำคัญของสัญญา

ไม่มี

  - ความเพียงพอของเครื่องจักรและบุคลากร

บริษัทฯ มีเครื่องจักรและบุคลากรที่สามารถรองรับปริมาณการขายได้อย่างพอเพียง

  - ความเป็นไปได้ที่เทคโนโลยีที่ใช้จะถูกทดแทนด้วยเทคโนโลยีที่มี

ประสิทธิภาพกว่า

เทคโนโลยีที่ใช้อยู่ค่อนข้างใหม่ยังสามารถปรับปรุงให้มีประสิทธิภาพดีขึ้นทั้งใน ด้านปริมาณและคุณภาพ

  - สรุปสาระสำคัญของสัญญาการให้ความช่วยเหลือด้านเทคนิค

ไม่มี

บริษัทย่อย

บริษัท ฟาร์มาแคร์ จำกัด

- ความเพียงพอของเครื่องจักรและบุคลากร

เครื่องจักรและบุคลากรที่มีอยู่สามารถรองรับปริมาณการขายได้อย่าง

พอเพียง

- ความเป็นไปได้ที่เทคโนโลยีที่ใช้จะถูกทดแทนด้วยเทคโนโลยีที่มี

ประสิทธิภาพกว่า

เทคโนโลยีที่ใช้อยู่ค่อนข้างใหม่ยังสามารถปรับปรุงให้มีประสิทธิภาพดีขึ้นทั้งในด้านปริมาณและคุณภาพ

- สรุปสาระสำคัญของสัญญาการให้ความช่วยเหลือด้านเทคนิค

ไม่มี

3.  ผลกระทบต่อสิ่งแวดล้อม

  - การควบคุมโดยหน่วยงานรัฐ

  กระบวนการผลิตและวัตถุดิบเหลือใช้ ไม่มีผลกระทบต่อสิ่งแวดล้อม

มีเพียงน้ำที่มาจากการล้างภาชนะ และเครื่องจักรเท่านั้น
ซึ่งบริษัทได้ปฎิบัติตามกฎระเบียบและข้อบังคับของกรมโรงงาน กระทรวงอุตสาหกรรม
โดยจัดให้มีบ่อบำบัดน้ำเสีย ปฎิบัติตามกฎของสำนักงานเขต

21/.........

-21-

  - ประวัติการกระทำผิดเกี่ยวกับสิ่งแวดล้อม

  บริษัทฯ ไม่เคยกระทำผิดเกี่ยวกับสิ่งแวดล้อม

  - ผลการปฎิบัติจริงเปรียบเทียบกับอัตราสูงสุดที่กฎหมายกำหนด

  บริษัทปฎิบัติตามที่กฎหมายกำหนดไว้

  บริษัทย่อย บริษัท ฟาร์มาแคร์ จำกัด

ผลิตภัณฑ์ของบริษัททำจากวัตถุดิบธรรมชาติเป็นส่วนใหญ่ ได้แก่ ผ้า ผ้าฝ้าย ยางพารา เป็นต้น
จึงไม่ก่อให้เกิดมลภาวะ ในขบวนการผลิตนี้ไม่ก่อให้เกิดกากอุตสาหกรรมที่อันตรายบริษัทฯ ปฎิบัติตาม
กฎระเบียบ และข้อบังคับของกรมโรงงานอุตสาหกรรม การนิคมอุตสาหกรรม กระทรวงอุตสาหกรรม
กองสิ่งแวดล้อม กระทรวงวิทยาศาสตร์ฯ และสำนักงานเขตลาดกระบัง

  - ประวัติการกระทำผิดเกี่ยวกับสิ่งแวดล้อม

  ไม่มี

- ผลการปฎิบัติจริงเปรียบเทียบกับอัตราสูงสุดที่กฎหมายกำหนดไว้

  บริษัทฯ ได้ปฎิบัติตามที่กฎหมายกำหนดไว้

4.  งานที่ยังไม่ส่งมอบ

  ไม่มี

22/…….

-22-

  4. การวิจัยและพัฒนา

บริษัทมีแผนกค้นคว้าและพัฒนาสินค้า โดยจะทำการค้นคว้าและวิจัยผลิตภัณฑ์ใหม่ ๆ เพื่อนำออกสู่ตลาด
ขณะเดียวกันก็ได้ทำการพัฒนาคุณภาพของสินค้าที่มีอยู่แล้วต่อไปไม่หยุดยั้ง
งบประมาณเพื่อการวิจัยและพัฒนาทุกผลิตภัณฑ์ประมาณ 1% ของยอดขาย

23/…..